cyanic-selkie/wikianc huggingface dataset:
নাগপুর
জনসংখ্যার উপাত্ত
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে নাগপুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
খেলাধুলা
বিদর্ভ ক্রিকেট সংস্থা স্টেডিয়াম শহরের প্রধান আন্তর্জাতিক স্টেডিয়াম। মূলত ক্রিকেট খেলার জন্য ব্যবহৃত হয়।
আকাশপথ
ডাঃ বাবাসাহেব আম্বেদকর আন্তর্জাতিক বিমানবন্দর শহরের প্রধান বিমানবন্দর।
রেলপথ
নাগপুর জংশন রেলওয়ে স্টেশন শহরের প্রধান রেলওয়ে স্টেশন।
মেট্রো
নাগপুর মেট্রো শহরের অভন্তরীন পরিবহন ব্যাবস্থার নির্মাণাধীন প্রকল্প। ২০১৭ র শেষভাগে এই প্রকল্প সম্পন্ন হয়েছে
রিয়াল মাদ্রিদ বালোনমানো
রিয়াল মাদ্রিদ বালোনমানো ছিলো রিয়াল মাদ্রিদ ফুটবল ক্লাবের হ্যান্ডবল শাখা।১৯৫৯ সালে বিলুপ্ত হওয়ার আগ পর্যন্ত ক্লাবটি সর্বোচ্চ জাতীয় লীগ লিগা অ্যাসোবলে খেলতো।
ইতিহাস
১৯৫২ সালে প্রতিষ্ঠিত রিয়াল মাদ্রিদ বালোনম্যানো বা রিয়াল মাদ্রিদ বিএমকে স্পেনীয় হ্যান্ডবলের সবচেয়ে কঠিন দল হিসেবে বিবেচনা করা হয়েছিল, যা জাতীয় পর্যায়ে প্রতিদ্বন্দ্বিতা করেছিল। দল ১৯৫২-৫৩ মৌসুমে লিগা অ্যাসোবল (দেশের প্রধান হ্যান্ডবল লিগ) এর শিরোপা জিতেছে। যদিও রিয়াল মাদ্রিদ ধারাবাহিক বছরগুলিতে ভাল প্রদর্শনী দেখায়, ক্লাবটি ১৯৫৯ সালে এই বিভাগটি বন্ধ করার সিদ্ধান্ত নেয়।
উত্তরবঙ্গ রাজ্য গ্রন্থাগার
উত্তরবঙ্গ রাজ্য গ্রন্থাগার উত্তরবঙ্গের সবচেয়ে বড়ো গ্রন্থাগার যাহা কোচবিহারে উপস্থিত।
ইতিহাস
উত্তরবঙ্গ রাজ্য গ্রন্থাগার কোচবিহারের গরব।গ্রন্থাগারে অনেক পুরাতন ও মূল্যবান পান্ডুলিপি ও পুরানো 'পুঁথি' রয়েছে যেগুলি হাতে বানানো কাগজ ও তালগাছের পাতায় লেখা। এখানে বহু পুরাতন দুষ্প্রাপ্য বই,পুরাতন ভারতীয় পত্রিকা ও দুষ্পরাপ্য বিদেশী নথিপত্র এবং প্রতিবেদন রয়েছে। এই মহামূল্যবান সম্পদটি কোচবিহার রাজত্বের এক সাংস্কৃতিক ঐতিহ্য বটে। এই গ্রন্থাগার ১২৫ বছরের ইতিহাসের সাক্ষ্য বহন করে যখন মহারাজা নৃপেন্দ নারায়নের রাজত্বকালে কর্নেল জে সি হাউগটেন কোচবিহারে কমিশনার হিসেবে যোগদান করেন(১৮৬৪-৭৩)। কর্নেল হাউগটেন লন্ডনের মিস রোজারিও এন্ড কো. কম্পানির একটি নিলামী থেকে এক স্টক বই কিনে ১৮৭০ সালে এই গ্রন্থাগার প্রতিষ্ঠা করেন।নীল্কুঠির একটি ঘরে এই গ্রন্থাগার প্রথম চালু করে হয়। পরে মহারাজা নৃপেন্দ নারায়ন ল্যান্ডসডাউন হলে গ্রন্থাগার স্থানান্তর করেন ১৮৯৫ সালে,এই ল্যান্ডসডাউন হল বর্তমানে এখন জেলা শাসকের অফিস.১৮৮২ তে গ্রন্থাগারটি জনসাধারণের জন্য খুলে দেওয়া হয়। কোচবিহারের মহারাজা নতুন বই কেনার জন্য গ্রন্থাগারকে বাৎসরিক ২০০০ টাকা অনুদান দান করেন, যার ফলে গ্রন্থাগার সমৃদ্ধ হতে থাকে। জনসাধারনের লাভের জন্য বিভিন্ন পুঁথি, পান্ডুলিপি, রাজদরবারের বিভিন্ন দুষ্প্রাপ্য নথি এই গ্রন্থাগারে রাখার ব্যবস্থা করা হয়। জে ডাব্লিউ ট্রোটেন তার বই 'ইন্ডিয়া আন্ডার ভিক্টোরিয়া'-তে এই গ্রন্থাগারের কথা উল্লেখ করতে গিয়ে লিখেছেন,"আসাম সীমানায় অবস্থিত ছোট্ট কোচবিহার রাজ্য একটি সমৃদ্ধ গ্রন্থাগার যা কলকাতার ছাড়া সারা বাংলায় আর নেই।"
১৯০০ সালে বইয়ের সংখ্যা হয়ে দাঁড়ায় ৮১৮৩ টি, নিম্নে তার বিভাগ দেওয়া হল
গ্রন্থাগারটি আস্তে আস্তে বিভিন্ন দরকারি নথি,প্রতিবেদন ও দুষ্প্রাপ্য পান্ডুলিপির আড়ত হয়ে ওঠে। বেশিরভাগ দুষ্প্রাপ্য বই এবং নথি শতাব্দি পুরাতন। এটি কোচবিহার সাম্রাজ্যের সাংস্কৃতিক ঐতিহ্যের অমূল্য সম্পদ হয়ে উঠেছে।
কোচবিহার সাম্রাজ্য ও ভারতবর্ষের মিলনক্ষণ থেকেই এই গ্রন্থাগার দেখাশোনার ভার পাঁচজন কর্মী এবং একজন গ্যাজেটেড র‍্যাংকধারী গ্রন্থাগারিক এর উপর ন্যাস্ত করা হয়। রাজ্য কাউন্সিলের দায়িত্বে নিয়োজিত মন্ত্রীর দায়িত্বে এই গ্রথাগারটিকে রাখা হয়। ভারত সরকারের সাথে কোচবিহার যুক্ত হওয়ার পর থেকে এই গ্রন্থাগার জেলাশসক ও সরকার নিযুক্ত একজন গ্রন্থাগারিক ও একজন পিওনের দায়িত্বে রাখা হয়।
১৩ নভেম্বর ১৯৬৭ সালে কচবিহারে ডেপুটি কমিশনরের চেম্বারে বিশিষ্ট নাগরিকদের নিয়ে বসা অধিবেশিনে রাজ্য প্রন্থাগার ও জেল গ্রন্থাগারকে একত্রিত করা বা জোড়া লাগানোর সিন্দধান্ত নেওয়া হয়। ১৯৫৭ সালে গ্রন্থাগার পরিকল্পনা প্রতিশ্রুতি অনুযায়ী কোচবিহার জেলা গ্রন্থাগার প্রতিষ্ঠা পায়। উপর্যুক্ত সংকল্প অনুযায়ী ১৯৬৮ সালে তখনকার ডেপুটি কমিশনার,শ্রী ভাস্কর ঘোষ,আই.এ.এস.,গ্রন্থাগারটি বাঁচানোর আর্জিতে সাড়া দিয়ে জেলা গ্রন্থাগারের সঙ্গে সংযুক্তিকরণের প্রস্তাব পশ্চিমবঙ্গের তৎকালীন ডি.পি.আই এর কাছে পাঠান।
এই প্রস্তাব রাজ্য সরকার গ্রহণ করে এবং গ্রন্থাগার দুটির সংযুক্তিকরণ করে নতুন নামকরন করা হয় "উতরবঙ্গ রাজ্য গ্রন্থাগার"।
নাকোদা
নাকোদা (Nakoda) ভারতের মহারাষ্ট্র রাজ্যের চন্দ্রপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নাকোদা শহরের জনসংখ্যা হল ৫৯৪৯ জন। এর মধ্যে পুরুষ ৫৩% এবং নারী ৪৭%।
উত্তরবঙ্গ রাজ্য গ্রন্থাগার
ইতিহাস
সংযুক্তিকরণের সময়,১ এপ্রিল ১৯৬৯, রাজ্য গ্রন্থাগার ও জেলা গ্রন্থাগারে বইয়ের সংখ্যা ছিল নিম্ন্রূপ-
রাজ্য গ্রন্থাগার-
নাকোদা
জনসংখ্যার উপাত্ত
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে নাকোদা এর সাক্ষরতার হার বেশি।
উত্তরবঙ্গ রাজ্য গ্রন্থাগার
ইতিহাস
জেলা গ্রন্থাগার-
নাকোদা
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
উত্তরবঙ্গ রাজ্য গ্রন্থাগার
অবস্থান
উত্তরবঙ্গ রাজ্য গ্রন্থাগারটি কোচবিহার শহরের কেন্দ্রস্থলে, এম.জে.এন রোডে দক্ষিণ-পূর্ব কোণে সাগরদিঘির  অবস্থিত।
বর্তমান সংগ্রহ
উত্তরবঙ্গ রাজ্য গ্রন্থাগারটিতে বর্তমানে ৭৫,০০০ টি বই এবং বহু প্রাচীন পাণ্ডুলিপি সংগৃহীত আছে।
সদস্যতা নীতি
যে কোনও স্থানীয় মানুষ একটি নামমাত্র ফি প্রদান করে স্থায়ী সদস্য হয়ে উঠতে পারে যে কোন বহিরাগত একটি অস্থায়ী সদস্য হতে পারে এবং পাঠ্য রুমের বই পড়তে পারে।
মন্ট্রিল টাইগার্স ক্রিকেট দল
মন্ট্রিল টাইগার্স হল একটি পেশাদার ফ্র্যাঞ্চাইজি ক্রিকেট দল যা গ্লোবাল টি২০ কানাডায় মন্ট্রিল শহরের প্রতিনিধিত্ব করে।
পিস্তল
thumb|300px|এসআইজি প্রো সেমি-অটোমেটিক পিস্তল thumb|এম১৯১১ পিস্তলের একটি মডেল পিস্তল হচ্ছে একধরনের হ্যান্ডগান। কখনো একে হ্যান্ডগানের একটি উপশাখা বলা হয় যাতে ব্যারেলের সাথে একটি প্রকোষ্ঠ থাকে। কখনো একে হ্যান্ডগান শব্দের পরিবর্তেও ব্যবহার করা হয়।
পরিভাষা
কিছু হ্যান্ডগান বিশেষজ্ঞ এবং শব্দকোষে পিস্তলকে হ্যান্ডগানের একটি উপশাখা হিসাবে দেখেন এর প্রযুক্তিগত পার্থক্যের কারণে। বাকিরা একে প্রতিশব্দ হিসাবে ব্যবহার করেন। মাঝেমধ্যে ব্যবহারের ক্ষেত্রে পিস্তল বলা হয় সেইসব হ্যান্ডগানকে যাদের একটি প্রকোষ্ঠ আছে সম্পূর্ণ ব্যারেলের সাথে, পিস্তলকে অন্যান্য হ্যান্ডগানগুলোর ধরন থেকে যেটি আলাদা করে,  রিভালবার, যাতে একটি ঘূর্ণায়মান সিলিন্ডার বা নল থাকে যার মধ্যে কয়েকটি প্রকোষ্ঠ থাকে।  কিন্তু যুক্তরাজ্য বা অন্যান্য কমনওয়েলথ সবসময় এই পার্থক্য করেন না, বিশেষ করে যখন সামরিক ক্ষেত্রে ব্যবহার করা হয়। যেমনঃ সরকারিভাবে “ওয়েভলি এমকে ৬” রিভালবার ছিল পিস্তল, রিভালবার, ওয়েভলি নাম্বার ওয়ান এমকে ৬”। মেরিয়াম-ওয়েভস্টার এর সাথে অক্সফোর্ড ইংলিশ ডিকশনারির (বর্ণনাত্মক অভিধান) বর্ণনায় কিছুটা পার্থক্য রয়েছে। অক্সফোর্ড ইংলিশ ডিকশনারি বর্ণনা করে যে ‘পিস্তল’ হচ্ছে একটি ছোট আগ্নোয়াস্ত্র যেটি এক হাতে ব্যবহার করা যায় এবং ‘রিভালবার’ এর বর্ণনাতে বলা হয় এটি একধরনের হ্যান্ডগান এবং একে মৌলিক নাম দেয়া হয় “রিভলবিং পিস্তল” হিসাবে।
ইতিহাস এবং ব্যুৎপত্তি
thumb|ইউরোপীয় হস্তকামান ([[জার্মানি, ১৪৭৫ সালের দিকে)]] পিস্তল উদ্ভব হয় ১৬ শতকের দিকে, যখন প্রাথমিক হ্যান্ডগানগুলো ইউরোপে সৃষ্টি হতে থাকে। ইংরেজি শব্দতে পরিচয় হয় ১৫৭০ সালের দিকে ফরাসী শব্দ “পিস্তলেত” (১৫৫০ খ্রিষ্টাব্দে) থেকে। ফরাসী শব্দ “পিস্তলেত” এর ব্যুৎপত্তি বিতর্কিত। এটি প্রথমদিক কার হস্তকামানের চেক শব্দ পিস্তলা হুইসেল, বা ইতালীয় ‘পিস্তলেস’, পরবর্তিতে পিস্তইয়া, রেনেসাঁর যুগের শহর যেটি বন্দুক নির্মাতাদের (যারা নকশা করেছিল ঘোড়ার পিঠ থেকে গুলি করার) জন্য বিখ্যাত ছিল, যেটি প্রথম উৎপাদিত হয় ১৫৪০-এর দশকের দিকে।
ফাখরেদ্দিন বিন ইউসেফ
ফাখরেদ্দিন বিন ইউসেফ (فخر الدين بن يوسف; জন্ম: ২৩ জুন ১৯৯১) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল-ইত্তিফাক এবং তিউনিসিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
পিস্তল
ইতিহাস এবং ব্যুৎপত্তি
শব্দটির ব্যুৎপত্তির প্রথম যে প্রস্তাব আসে তা হচ্ছে চেক শব্দ পিস্তলা, এক ধরনের হস্তকামান; ১৪২০ সালের দিকে যেগুলো হাসসিতে যুদ্ধের সময় ব্যবহার করা হয়েছিল। চেক শব্দটি জার্মানে আশ্রিত হয় ‘পিতসচালে’, পিতসচলে, পেতসলে এবং অন্যান্য শব্দ হিসেবে। দ্বিতীয় যে প্রস্তাব আসে তা তেমন একটা গৃহীত নয়। এই শব্দটির বন্দুকের আখ্যা হিসাবে নথিভুক্ত করা হয় ১৬০৫ সালে ইতালিতে, কিন্তু এর অনেক আগেই ফরাসী এবং জার্মান হিসাবে ব্যবহার করা হয়। ১৪২০ সালের দিকে হাসসিতে যুদ্ধের পরে শব্দটি ভালভাবে নথিভুক্ত করা হয়।
ফাখরেদ্দিন বিন ইউসেফ
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
পিস্তল
ইতিহাস এবং ব্যুৎপত্তি
অন্যান্য যে প্রস্তাব অন্তর্ভুক্ত করা হয় তা হচ্ছে মধ্য উচ্চ জার্মান শব্দ পিস্তুল্লে কিংবা মধ্য ফরাসী পিস্তলে শব্দ থেকে। আরো প্রকাশিত হয় যে প্রথম দিকের পিস্তলগুলো অশ্বরোহীরা ব্যবহার করতেন যার খাপ ঘোড়ার জিন থেকে ঝুলানো থাকত।
কর্ম
সবচেয় বেশি সাধারণ পিস্তলের ধরন হচ্ছে একবার স্ববেগে গোলা নিক্ষেপণ এবং আধা-স্বয়ংক্রিয়।
বহু নলযুক্ত (অনাবর্তিত)
বহু নলযুক্ত পিস্তল সাধারণ ছিল সিঙ্গল শট পিস্তলের সময়েও। নকশাকারীরা গোলাবর্ষণের পরিমাণ বাড়ানোর জন্য কয়েকটি নল যুক্ত করেন সকল বন্দুকের সাথে, যার মধ্যে পিস্তলও ছিল। একটি উদাহরণ হচ্ছে ডাক’স ফুট পিস্তল যেটির সাধারণত চারটি অথবা আটটি নল থাকত, ২০ শতকের কিছু মডেলে তিনটি নল থাকত।
হারমোনিকা পিস্তল
১৮৫০ সালের দিকের পিস্তল যেমন জাররে হারমোনিকা বন্দুক সৃষ্টি হয় তার মধ্যে সরানো যায় এমন অস্ত্রাগার বা ম্যাগাজিন ছিল। এতে পিনফায়ার কার্তুজ বা দ্রুত গুলি ভরা যেত। বিভিন্ন নকশায় ম্যাগাজিনটিকে হাতে করে সরানোর দরকার পড়ত এবং এটিই একে আধা-স্বয়ংক্রিয় পিস্তলগুলো থেকে আলাদা করেছে।
রিভলভার
thumb|কোল্ট মডেল ১৮৭৩ ১৯ শতকে রিভালবারের বিকাশলাভের ফলে বন্দুকনির্মাতারা অবশেষে খুঁজে পান তাদের লক্ষ্য — যেন একটি হ্যান্ডগানের মধ্যে অনেকগুলো গুলি ভরা যায় একসাথে। রিভালবার গুলি করা হয় কার্তুজ ভরা সিলিন্ডার আবর্তনের মাধ্যমে যেখানে প্রত্যেক কার্তুজ তার নিজস্ব সিলিন্ডারে থাকে এবং এটি ব্যারলের সাথে ক্রমান্বয়ে শ্রেণীবিন্যাস হয় অথবা এর ট্রিগারের কাজের ফলে। রিভলবারের ধরনের উপর ভিত্তি করে প্রকোষ্ঠ বা সিলিন্ডার সংখ্যা হয়, সাধারণত পাঁচ বা আটটি প্রকোষ্ঠ থাকে এবং এটি কার্তুজের পরিমাণ এর উপর নির্ভর করে যে কতটুকু ছুড়া হবে, এবং সেই পরিমাণ ভরা হয় সিলিন্ডার বা প্রকোষ্ঠের মধ্যে যাতে তাদের অক্ষ সিলিন্ডারের অক্ষের সাথে সমান্তরাল এ থাকে। এভাবে সিলিন্ডার আবর্তনের সাথে সাথে কুঠুরিও সিলিন্ডারের অক্ষের অনুসারে আবর্তিত হয়।
আধা-স্বয়ংক্রিয়
thumb|right|স্লোভাকিয়ার সৃষ্ট আধা-স্বয়ংক্রিয় পিস্তল গ্রান্ড পাওয়ার কে ১০০ টার্গেট আধা-স্বয়ংক্রিয় পিস্তল হচ্ছে পিস্তল উন্নয়নের পরবর্তি ধাপ। কয়েকটি প্রকোষ্ঠ এড়িয়ে যাতে আলাদাভাবে পুনরায় কার্তুজ ভরা লাগত সেখানে আধা-স্বয়ংক্রিয় পিস্তল প্রদান করে দ্রুত গুলি করার সুযোগ এবং কয়েক সেকেন্ডের ভেতর রিলোড করা যায় শুটার এর দক্ষতার উপর নির্ভর করে। ব্লব্যাক ধরনের আধা-স্বয়ংক্রিয় পিস্তলের ক্ষেত্রে পশ্চাদপসরন বল ব্যবহার করা হয় স্লাইডকে পিছনের দিকে ঠেলা দেয়া হয় কার্তুজ নিক্ষেপণ করা হয় (যদি থাকে) যাতে ম্যাগাজিন স্প্রিং আরেক দফার জন্য প্রস্তুত হয় এবং স্লাইড পূর্বাবস্থায় ফিরে যায়, এটি কুঠুরীকে চক্রাকার ভাবে ঘটে। ব্যাক আধা-স্বয়ংক্রিয় পিস্তলের একটি উদাহরণ হচ্ছে হেকলার এন্ড স্কচ ভিপি৭০।
নেপা
নেপা পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৩৬২১ জন এবং খানার সংখ্যা ছিল ৭৩৯ টি।
এফবিআই শীর্ষ দশ ফেরারী
১৯৪৯ সালের শেষের দিকে জে. এডগার হুভার, যুক্তরাষ্ট্রের এফ বি আই পরিচালক ও উইলিয়াম কিনসলে হাচিনসন, ইন্টারন্যাশনাল নিউজ সার্ভিস এর প্রধান সম্পাদক, এর মধ্যে হার্টস খেলার সময় এফবিআই শীর্ষ দশ ফেরারী তালিকা তৈরির চিন্তা শুরু হয়। তারা তখন এফবিআই(FBI) এর সবচেয়ে বড় আসামীদের কীভাবে ধরা যায় সে চিন্তা করছিলেন। এই আলোচনা মার্চ ১৪, ১৯৫০ তারিখে একটি প্রবন্ধ হিসেবে প্রকাশিত হয় এবং জনসমর্থন পায়। পরে অফিসিয়ালি FBI ভয়ঙ্কর ফেরারী আসামীদের ধরার জন্য একটি তালিকা প্রকাশ করে।
তালিকাতে কোন বিশেষ র‌্যাংকিং নেই। যদিও এফবিআই অতীতে তালিকায় থাকা অনেক ফেরারীকে ক্রমিক নম্বর দিয়ে চিহ্নিত করেছে। কেউ কেউ আবার তালিকায় একাধিকবার এসেছে ফলে তাদেরকে একটি স্থায়ী নম্বর দিয়ে দেয়া হয়েছে।
গ্রেফতার অথবা মৃত্যুর পর তালিকাভুক্ত আসামীদের নাম সরিয়ে ফেলা হয় ও এফবিআই নির্বাচিত নতুন ফেরারী আসামীর নাম অন্তর্ভুক্ত করা হয়। আসামীরা নিরপরাধ প্রমাণিত হলে বা তাদের মামলা প্রত্যাহার করা হলেও নাম প্রত্যাহার করা হয়। পাঁচবার এফবিআই এভাবে নাম প্রত্যাহার করেছে কারণ তারা মনে করেছে ফেরারীরা আর সমাজের জন্য ভয়ঙ্কর নয়। ডোনাল্ড ইউজিন ওয়েব, যাকে ১৯৮১ সালে তালিকাভুক্ত করা হয়েছে, এখন পর্যন্ত তালিকায় সবচেয়ে অন্য সবার থেকে বেশি সময় ধরে আছে। বিলি অস্টিন ব্রায়ান্ট তালিকায় সবচেয়ে কম মাত্র দুই ঘণ্টা ছিলেন ১৯৬৯ সালে।
তালিকাটি সাধারণত জনগনের চলাচলের জায়গা যেমনঃ ডাকঘর ইত্যাদিতে রাখা হয়। সেপ্টেম্বর ৭, ২০০৬ পর্যন্ত ৪৮৩ জনকে (৭ জন মহিলা) ফেরারী হিসেবে কে তালিকাভুক্ত করা হয়েছে, এবং ৪৫৪ কে গ্রেফতার বা চিহ্নিত করা হয়েছে, ১৪৮ জন (৩০.৬৪%) কে জনগনের সহায়তায় ধরা হয়েছে। ফলে সাফল্যের হার হচ্ছে ৯৪%।
এফবিআই শীর্ষ সন্ত্রাসীদের, তালিকাও রাখে। এছাড়া এফবিআই অপরাধ সঙ্কেত, নিখোঁজ মানুষ , ও অন্যান্য ফেরারীদের তালিকাও রাখে।
সর্বশেষ গ্রেপ্তারকৃত শীর্ষ দশ ফেরারী হচ্ছে র‌্যালফ বাকি ফিলিপস.
Rewards are offered for information leading to capture of fugitives on the list; the reward is a minimum of $100,000 for all fugitives, currently exceeded in the cases of Jason Derek Brown at $200,000, Jose Rodolfo Villarreal-Hernandez at $1,000,000, and Rafael Caro Quintero at $20,000,000.
দুস-গ্সুম-ম্খ্যেন-পা
right|260px|দুস-গ্সুম-ম্খ্যেন-পা দুস-গ্সুম-ম্খ্যেন-পা (১১১০-১১৯৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা বা প্রধান।
পরিবার
দুস-গ্সুম-ম্খ্যেন-পা তিব্বতের খাম্স অঞ্চলের ত্রে-শোদ নামক স্থানে জন্মগ্রহণ করেন। তার পিতা স্গোম-পা-র্দো-র্জে-ম্গোন ছিলেন যমান্তক সাধক। তার মাতার নাম ছিল ল্হা-থোগ-গ্জা'-স্গাং-ল্চাম-মিং-'দ্রেন ।
শিক্ষা
দুস-গ্সুম-ম্খ্যেন-পা তার পিতার নিকট থেকে তিনি র্ন্যিং-মা সম্বন্ধে জ্ঞানলাভ করেন। ষোল বছর বয়সে তিনি ত্রে-বো-ম্ছোগ-গি-ব্লা-মা নামক ব্কা'-গ্দাম্স সাধকের নিকট শিক্ষার্থী হিসেবে শপথ নেন। এরপর তিনি ত্রে-কা-ব্রাগ নামক স্থানে য়োল-ছোস-দ্বাং  নামক অতীশ দীপঙ্করের এক শিষ্যের নিকট চক্রসম্বর সম্বন্ধে শিক্ষালাভ করেন। উনিশ বছর বয়সে তিনি স্তোদ-লুংস-সা-থাং নামক বৌদ্ধবিহারে স্তোদ-লুং-র্গ্যা-দ্মার-বা-ব্যাং-ছুব-গ্রাগ্স  নামক বৌদ্ধ লামার নিকট মধ্যমক সম্বন্ধে শিক্ষা লাভ করেন। তিনি 'ফান-পো অঞ্চলের র্গ্যাল-ল্হা-খাং বৌদ্ধবিহারে র্গ্বা-লো-ত্সা-বার নিকট মহাকালতত্ত্ব এবং খাম্স-পা-আ-সেংয়ের নিকট কালচক্রতত্ত্ব সম্বন্ধে শিক্ষালাভ করেন। তিরিশ বছর বয়সে তিনি বিখ্যাত তিব্বতী কবি র্জে-ব্ত্সুন-মি-লা-রাস-পার শিষ্য স্গাম-পো-পা-ব্সোদ-নাম্স-রিন-ছেনের নিকট শিক্ষালাভ করেন। এই সময় তিনি নবপ্রতিষ্ঠিত ব্কা'-ব্র্গ্যুদ ধর্মসম্প্রদায়ের বিভিন্ন বৌদ্ধ পন্ডিতদের সঙ্গে মহামুদ্রা, চক্রসম্বর, হেবজ্র এবং মার্গফল সম্বন্ধে শিক্ষা সম্পূর্ণ করেন।
পরবর্তী জীবন
১১৪৭ খ্রিষ্টাব্দে তিনি কার্মা-ব্কা'-ব্র্গ্যুদ নামক একটি নতুন ধর্মীয় গোষ্ঠীর প্রতিষ্ঠা করেন। ১১৫৪ খ্রিষ্টাব্দে তিনি লহো-ব্রাগ অঞ্চলে ল্হা-লুং নামক বৌদ্ধবিহার স্থাপন করেন। স্গাম-পো-পা-ব্সোদ-নাম্স-রিন-ছেনের মৃত্যুর পর ১১৬৪ খ্রিষ্টাব্দে তিনি খাম-পো-গ্নাস-নাং নামক স্থানে এক বৌদ্ধবিহার স্থাপন করেন। ১১৮৯ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহার স্থাপন করেন।
বিশ্রামগঞ্জ রেলওয়ে স্টেশন
বিশ্রামগঞ্জ রেলওয়ে স্টেশন হল ত্রিপুরার সিপাহিজলা জেলার একটি রেলওয়ে স্টেশন।এর কোড হল BHRM । এটি বিশ্রামগঞ্জ শহরে পরিসেবা প্রদান করে। স্টেশনটি লুমডিং-সাব্রুম সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।
শ্রম নারীবাদ
শ্রম নারীবাদ ছিল মার্কিন যুক্তরাষ্ট্রে একটি নারী আন্দোলন যা কর্মক্ষেত্র ও ইউনিয়নে অধিকার অর্জনের উপর দৃষ্টি নিবদ্ধ করে ১৯২০-এর দশকে আবির্ভূত হয়েছিল। শ্রম নারীবাদীরা সুরক্ষাবাদী আইন এবং মহিলাদের জন্য বিশেষ সুবিধার জন্য সামাজিক নারীবাদের একটি বৈকল্পিক সমর্থন করেছিলেন। তারা মহিলাদের জন্য কাজের পরিস্থিতি নিয়ন্ত্রণকারী রাষ্ট্রীয় আইন পাস করতে সাহায্য করেছিল, ইউনিয়নগুলিতে মহিলাদের অংশগ্রহণ প্রসারিত করেছিল এবং সমান অধিকার সংশোধনের বিরোধিতা করতে সংগঠিত হয়েছিল।
শব্দটি ইতিহাসবিদ ডরোথি স্যু কোবল তার বই দ্য আদার উইমেন'স মুভমেন্ট (২০০৫) এ উদ্ভাবন করেছিলেন।
১৯২০ থেকে ১৯৭০ এর দশক
ভোটের অধিকার পাওয়ার পর জাতীয় মহিলা দল সমঅধিকার সংশোধনী (ইরা) প্রস্তাব করেছিল। ইরা সামাজিক নারীবাদীদের দ্বারা তীব্রভাবে বিরোধিতা করা হয়েছিল যারা এটিকে মহিলা শ্রমিকদের সাথে আচরণের ক্ষেত্রে তাদের অর্জিত অনেক অর্জনকে হ্রাস হিসাবে দেখেছিল। এই অভিযোগের নেতৃত্বে ছিলেন শ্রম নারীবাদীরা, যারা প্রগতিশীল যুগের সামাজিক নারীবাদীদের উত্তরসূরি ছিলেন। শ্রম নারীবাদীরা লিঙ্গের উপর ভিত্তি করে সমস্ত বৈষম্যের অবসান ঘটাতে চাননি, শুধুমাত্র যেগুলি মহিলাদের আঘাত করে সেগুলির অবসান চেয়েছিল। উদাহরণস্বরূপ, তারা মনে করেছিল যে রাষ্ট্রীয় আইন যা মজুরি মেঝে এবং ঘন্টার সীমা নির্ধারণ করে তা মহিলাদের উপকার করে। এইভাবে, তারা সুরক্ষাবাদী আইন ও মহিলাদের জন্য বিশেষ সুবিধার পক্ষে সমর্থন অব্যাহত রেখেছিল। রাষ্ট্রীয় মজুরি আইনের পাশাপাশি তারা মাতৃত্বকালীন ছুটি, প্রসবকালীন স্বাস্থ্যসেবা ও মায়েদের জন্য অক্ষমতা এবং বেকারত্বের পরিধি প্রসারিত করার চেষ্টা করেছিল। তাদের দৃষ্টিভঙ্গি ছিল যে নারীদের পুরুষের চেয়ে আলাদা চাহিদা রয়েছে এবং মাতৃত্বের কার্য সম্পাদনের জন্য তাদের শাস্তি দেওয়া উচিত নয়। সামাজিক নারীবাদী ও সমঅধিকার নারীবাদীদের মধ্যে বিরোধ তাদের ভিন্ন পরিচয়ের কারণে তীব্রতর হয়েছিল। সামাজিক নারীবাদীরা বিভিন্ন বর্ণের শ্রমজীবী নারী হওয়ার প্রবণতা দেখায় যেখানে সমানাধিকারের নারীবাদীরা বেশিরভাগ অংশে উচ্চ মধ্যবিত্ত শ্বেতাঙ্গ নারী ছিলেন। তাদের বিভিন্ন অভিজ্ঞতা তাদের বিশ্বাসকে প্রভাবিত করেছিল যে আইন টি কাজ করা উচিত।
তাকেল্লা এন সদালক্ষী
তাকেল্লা এন সদালক্ষী (১৯২৮-২০০৪) ছিলেন তেলঙ্গানার প্রথম দলিত নারী বিধায়ক।
প্রাথমিক জীবন
সদালক্ষী হায়দ্রাবাদের পেনশনপুরায় জন্মগ্রহণ করেন। তিনি কেইস হাই স্কুলে পড়াশোনা করেন এবং জেরার ময়দানে বি আর আম্বেদকরের বক্তৃতা শোনার পর মাদ্রাজে মেডিসিনের উপর একটি কোর্স শুরু করেন। তিনি রাজনীতির কারণে তিনি ডাক্তারি পেশা ত্যাগ করার সিদ্ধান্ত নেন।
রাজনৈতিক পেশা
সদালক্ষি প্রথমে পেদ্দাপল্লী নির্বাচনী এলাকা থেকে এবং পরবর্তীকালে কমরেডি থেকে নির্বাচিত হন। তিনি অন্ধ্রপ্রদেশ আইন পরিষদের ডেপুটি স্পিকারের দায়িত্ব পালন করেন। ১৯৬২ সালে, সদালক্ষি যেলের্দী বিধানসভা কেন্দ্র থেকে রাজ্য পরিষদে নির্বাচিত হন। তিনি নীলাম সঞ্জীব রেড্ডির মন্ত্রিসভায় প্রথম ও একমাত্র মহিলা মন্ত্রী হয়েছিলেন। ধর্মীয় ও দাতব্য প্রতিষ্ঠানের মন্ত্রী হিসাবে, এই পদে দিনি এক বছর দায়িত্ব পালন করেন, তিনি হিন্দু পুরোহিত হিসাবে দলিতদের প্রশিক্ষণ করার সিদ্ধান্ত গ্রহণ করেন। তিনি যাদাগরিগুত্টায় একটি আর্কাকা স্কুল প্রতিষ্ঠা করেন এবং দেবাস্থানম ট্রাস্টে নারীদের অংশগ্রহণ নিশ্চিত করেন। পরবর্তীতে, সমাজ কল্যাণ মন্ত্রী হিসেবে, তিনি এসসি কর্পোরেশন গঠন করেন।
সদালক্ষি ১৯৭৪ থেকে ১৯৮০ সাল পর্যন্ত বিধান পরিষদের সদস্য ছিলেন। ১৯৮০ এর দশকে তিনি এলআইডিসিএপির চেয়ারম্যান হিসেবে দায়িত্ব পালন করেন। সাদলক্ষ্মী আম্বেদকরবাদকে সমর্থন করেন এবং একটি পৃথক তেলাঙ্গানা রাষ্ট্রের আন্দোলনকে সমর্থন করে। এন টি রাম রাও এর অনুরোধে তিনি ১৯৮২ সালে তেলুগু দেশম পার্টিতে যোগ দেন এবং দলের উপ-সভাপতি নিযুক্ত হন। পরে তেলুঙ্গা কংগ্রেস পার্টিতে যোগদান করায় তেলুগু দেশম পার্টি ত্যাগ করেন।
ব্যক্তিগত জীবন
সদালক্ষী বিশিষ্ট উপজাতি বর্ণবাদী নেতা টি. ভেঙ্কট নারায়ণের সাথে বিবাহ বন্ধনে আবদ্ধ হন। তাদের সংসারে একটি ছেলে ও দুইটি মেয়ে আছে। ২৪ জুলাই ২০০৪ তারিখে তিনি কার্ডিয়াক সমস্যাতে কেয়ার হাসপাতালে মারা যান। বনসিলপেটে তার দাহ সম্পন্ন করা হয়।
পঞ্চকন্যা
পঞ্চকন্যা (पञ्चकन्या, ) ভারতীয় মহাকাব্যের প্রবাদপ্রতিম প্রধান পাঁচ নারী চরিত্র। তাদের প্রশংসাসূচক স্তবগান ও নাম পঠনে সকল পাপ দূরীভূত হবে বলে বিশ্বাস করা হয়ে থাকে। তারা হচ্ছেন - অহল্যা, দ্রৌপদী, কুন্তী, তারা ও মন্দোদরী। রামায়ণ থেকে অহল্যা, তারা ও মন্দোদরী এবং মহাভারত থেকে দ্রৌপদী ও কুন্তীকে নেয়া হয়েছে।
এক দৃষ্টিকোণে পঞ্চকন্যাকে আদর্শ নারী ও সতী-সাধ্বী স্ত্রীরূপে শ্রদ্ধাজ্ঞাপন করা হয়। তাদের একাধিক ব্যক্তির সাথে সম্পর্ক স্থাপন ও কিছু ক্ষেত্রে ঐতিহ্য ভঙ্গের বিষয় তুলে ধরা হয়েছে যা অন্যরা অনুসরণ করেনি।
স্তব-স্তুতি
সুপরিচিত সংস্কৃত স্তব-স্তুতিতে পঞ্চকন্যার বিষয়ে বলা হয়েছে: সংস্কৃত প্রতিবর্ণীকরণ
বঙ্গানুবাদ অহল্যা, দ্রৌপদী, কুন্তী, তারা ও মন্দোদরী - এই পঞ্চকন্যাকে নিত্য স্মরণ করলে মহাপাপগুলো দূরীভূত হয়।
কুন্তীর স্থলে সীতাকে বিকল্প হিসেবে উপস্থাপন করা হয়েছে: সংস্কৃত প্রতিবর্ণীকরণ
পার্থক্য শব্দের নিচে দাগ দেয়ার মাধ্যমে দেখানো হয়েছে।
হিন্দু ধর্মাবলম্বী বিশেষতঃ হিন্দু গৃহিনীরা প্রত্যেক সকালে প্রার্থনার মাধ্যমে পঞ্চকন্যাকে নিত্য স্মরণ করে থাকেন। তাদের নাম প্রশংসাসূচক ও প্রার্থনা প্রাতঃস্মরণীয় হয়। সকালের শুরুতে তাদের নাম জপ করা একান্ত বাধ্যতামূলক।
সাহিত্যে পঞ্চকন্যার অর্থ হচ্ছে পাঁচ কন্যা। কন্যাকে বালিকা, কন্যা, কুমারীরূপে অনুবাদ করা হয়। যদিও তারা বিবাহিতা, তবুও কন্যা শব্দকে ব্যবহার করা হয়েছে। কিন্তু নারী বা সতী (সতী-সাধ্বী স্ত্রী) হিসেবে ব্যবহৃত হয়নি যা প্রদীপ ভট্টাচার্যের কাছে কৌতূহল-উদ্দীপক হিসেবে মনে হয়েছে।
রামায়ণ থেকে
অহল্যা, তারা ও মন্দোদরী - এ কন্যাত্রয়কে হিন্দু মহাকাব্য রামায়ণে দেখা যায়। এর প্রধান নারী চরিত্র সীতাকে মাঝে-মধ্যে পঞ্চকন্যার তালিকায় অন্তর্ভুক্ত করা হয়েছে। সীতা প্রধান পঞ্চকন্যাদের অন্যতম।
অহল্যা
‘আহিল্যা’ নামে পরিচিতা অহল্যা মুনি গৌতম মহর্ষির স্ত্রী। অহল্যাকে প্রায়শঃই পঞ্চকন্যাদের প্রধানারূপে আখ্যায়িত করা হয়ে থাকে মূলতঃ তার চারিত্রিক গুণাবলী, অসাধারণ সৌন্দর্য ও তার সময়কালীন ঘটনাপ্রবাহে প্রথম কন্যার স্থান পায়। অহল্যাকে দেবতা ব্রহ্মা’র সৃষ্টিকর্ম হিসেবে সমগ্র মহাবিশ্বের সেরা সুন্দরীরূপে প্রায়শঃই বর্ণনা করা হয়। এছাড়াও তাকে মাঝে-মধ্যে চন্দ্র রাজবংশীয় পার্থিব রাজকন্যারূপে ডাকা হয়ে থাকে। গৌতমের আদর-যত্নে অহল্যা বয়ঃসন্ধিকালের পূর্ব পর্যন্ত বসবাস করতে থাকেন। অবশেষে বৃদ্ধ ঋষির সাথে পরিণয়সূত্রে আবদ্ধ হন। দেবতাদের রাজা ইন্দ্র তার সৌন্দর্যে আকৃষ্ট হন ও গৌতমের ছদ্মবেশ ধারণের মাধ্যমে ঋষির অনুপস্থিতিতে অনুরোধ বা আদেশবলে যৌনসম্পর্ক স্থাপন করেন। রামায়ণের শুরুতে পূর্ণ আখ্যানে বর্ণিত রয়েছে, অহল্যা ইন্দ্রের কপটচারিতায় শিকারে পরিণত হন এবং তাকে চিনতে ব্যর্থ হন অথবা ধর্ষিত হন। তবে সকল বর্ণনায় অহল্যা ও তার প্রেমিক (বা ধর্ষক) ইন্দ্র গৌতমের অভিশাপের কারণ হন। তবে, গ্রন্থের শুরুতে অহল্যার বিশ্বে অদৃশ্য অবস্থায় থেকে অনেক দুর্ভোগ-দুর্দশার কথা তুলে ধরা হয় এবং দেবতা বিষ্ণুর অবতার ও রামায়ণের প্রধান চরিত্র রামের আতিথেয়তা লাভে প্রায়শ্চিত্ত ঘটান। পরবর্তী সময়ে বিকাশমান প্রচলিত কাহিনীতে দেখা যায় যে, অহল্যা পাথরখণ্ডে পরিণত হন ও রামের চরণ স্পর্শের মাধ্যমে মানবরূপ ধারণ করেন। এছাড়াও কিছু সংস্করণে তাকে শুষ্ক নদীপ্রবাহে পরিণত হতে দেখা যায় ও প্রবাহ শুরু হয়ে তার পাপস্খলন গৌতমী নদীতে (গোদাবরী) মিলিত হলে সম্পন্ন হবার কথা তুলে ধরা হয়। ইন্দ্র খোজা হয়ে প্রায়শ্চিত্ত ঘটান বা সহস্র যোনীমুখে আবৃত অবস্থায় অভিসম্ভাবিরূপে সহস্র চক্ষুতে পরিণত হবার মাধ্যমে অভিশাপ মুক্ত হয়েছিলেন।
তারা
তারা কিষ্কিন্ধ্যার রাণী ও বানররাজ বালী’র সহধর্মিনী ছিলেন। বিধবা হবার পর তিনি বালীর ভাই সুগ্রীবের রাণী হন। রামায়ণে বানর চিকিৎসক সূরসেনের কন্যা হিসেবে তারাকে চিত্রিত করা হয়েছে। পরবর্তীতে অন্য উৎসে সমুদ্র মন্থনে অপ্সরারূপে (স্বর্গীয় জলপরী) তার জন্ম হয়েছে বলে দেখানো হয়। তিনি বালীকে বিয়ে করেন ও অঙ্গদ নামের এক পুত্র সন্তানের জন্ম দেন। এক দৈত্যের সাথে বালীকে সম্ভাব্য মৃত ভেবে সুগ্রীব রাজা হন ও তারাকে নিজ অধিকারভুক্ত করেন। তবে বালী ফিরে আসেন ও তারাকে ফিরে পান এবং ভাই সুগ্রীব পালিয়ে যান; তার বিরুদ্ধে বালী বিশ্বাসঘাতকতার অভিযোগ আনেন। এছাড়াও সুগ্রীবের পত্নী রুমাকে নিজ অধিকারভুক্ত করেন। যখন সুগ্রীব বালীকে দ্বৈত যুদ্ধের আমন্ত্রণ জানান তখন তারা বুদ্ধিমত্তা প্রয়োগ করে বালীকে প্রত্যাখ্যান করার কথা বলেন। এর কারণ হিসেবে সুগ্রীবের রামের সাথে মিত্রতার কথা জানান। কিন্তু, বালী তার কথা অবহেলায় আনেন ও সুগ্রীবের মদদে রামের চাতুর্যময় তীরে বালীর মৃত্যু ঘটে। মৃত্যুকালে বালী সুগ্রীবের সাথে পুনরায় মিলিত হন ও যাবতীয় বিষয়ে তারার বিজ্ঞতাসূচক পরামর্শ অনুসরণ করার নির্দেশ দেন। কাহিনীর অধিকাংশ সংস্করণেই তারার বিলাপগাঁথা গুরুত্বপূর্ণ অংশ হিসেবে ফুটে উঠেছে। তবে অধিকাংশ স্বদেশী সংস্করণে তারার সতীত্বের মহিমায় রামকে অভিশাপ প্রদান করার বিষয়টি তুলে ধরা হয়। কিছু সংস্করণে রাম তারাকে জ্ঞানদাতার ভূমিকায় অবতীর্ণ হয়েছেন। সুগ্রীব সিংহাসন ফিরে পান। কিন্তু প্রায়শঃই হই-হুল্লায় মদ্যপানে বর্তমান প্রধান রাণী তারার সাথে সময় কাটান এবং রাবণ কর্তৃক অপহৃত রামের স্ত্রী সীতাকে উদ্ধারকল্পে প্রতিশ্রুত সহায়তায় ব্যর্থ হন। তারা বর্তমানে সুগ্রীবের রাণী ও তৎকালীন স্মারকসূচক প্রধান কূটনীতিবিদ হিসেবে সুগ্রীবের বিশ্বাসঘাতকতার শাস্তিস্বরূপ কিষ্কিন্ধ্যা ধ্বংসে উদ্যত রামের ভাই লক্ষ্মণের সাথে কৌশলে পুনর্মিলন ঘটাতে সহায়ক ভূমিকা পালন করেন।
মন্দোদরী
লঙ্কার রাক্ষস (দৈত্য) রাজা রাবণের রাজমহিষী ছিলেন মন্দোদরী। হিন্দু মহাকাব্যে তাকে পরমা সুন্দরী, ধার্মিক ও ভগবভক্তরূপে চিত্রিত করা হয়েছে। অসুরাজের (দৈত্য) রাজা মায়াসুর ও অপ্সরা (স্বর্গীয় জলপরী) হেমার কন্যা তিনি। কিছু কাহিনীতে অপ্সরা মধুরার ব্যাঙ হয়ে যাবার বিষয়ে বর্ণিত হয়েছে ও ১২ বছর নির্বাসিত থাকার কথা তুলে ধরা হয়। পরবর্তীতে তিনি তার সৌন্দর্য ফিরে পান বা ব্যাঙ থেকে সুন্দরী কুমারীতে পরিণত হন। উভয়ক্ষেত্রেই মায়াসুরের কন্যারূপে মন্দোদরী দত্তক কন্যা ছিলেন। একদা রাবণ মায়াসুরের গৃহে পদার্পণ ঘটান ও মন্দোদরীর প্রেমে পড়েন। এরপর তারা বৈবাহিকসম্পর্ক স্থাপন করলে মেঘনাদ (ইন্দ্রজিৎ), অতিকায় ও অক্ষয়কুমার নামের তিন পুত্রসন্তানের জন্ম হয়। কিছু গৃহীত রামায়ণে মন্দোদরীকে রাবণ কর্তৃক ঘৃণ্য অপহরণে রামের পত্নী সীতারও মাতারূপে বর্ণনা করা হয়েছে। স্বামীর দোষ-ত্রুটি থাকা সত্ত্বেও মন্দোদরী তাকে ভালোবাসেন ও ধার্মিকতার পথ অনুসরণে পরামর্শ দিতে থাকেন। মন্দোদরী বারংবার সীতাকে রামের কাছে ফেরত দেয়ার বিষয়ে পরামর্শ দেন। কিন্তু তার এ পরামর্শ বধির কানে অগ্রাহ্য হতে থাকে। রাবণের প্রতি তার গভীর ভালোবাসা ও আনুগত্যবোধ রামায়ণে উচ্ছসিতভাবে ফুটিয়ে তোলা হয়েছে। রামায়ণের পৃথক সংস্করণগুলোয় রামের বানর সেনাপতিদের হাতে তার নিগ্রহতার বিষয় চিত্রিত হয়েছে। কিছু সংস্করণে তাদের হাতে অপদস্থ হতে হয়েছেন তিনি, রাবণের যজ্ঞ পণ্ড করে দেয়াসহ অন্যগুলোয় রাবণের জীবন রক্ষাকবচস্বরূপ তাদের হাতে সতীত্ব নাশের বিষয় এসেছে। হনুমান কৌশলে তার কাছ থেকে ঐন্দ্রজালিক তীরের অবস্থান অবগত হয়ে রাবণকে বধের উদ্দেশ্যে রামের হাতে তুলে দেয়। রাবণের মৃত্যুর পর লঙ্কারাজ্যের বিশ্বাসঘাতক ও রাবণের ছোটভাই রামভক্ত ধর্মপ্রাণ বিভীষণ মন্দোদরীকে রামের পরামর্শক্রমে বিয়ে করেন। কিছু সংস্করণে মন্দোদরী অভিশপ্ত করেন যে সীতাকে রাম পরিত্যাগ করবেন বলে উল্লেখ করা হয়।
সীতা
সীতা রামায়ণের প্রধান নারী চরিত্র। তিনি হিন্দু দেবতা রামের (বিষ্ণুর অবতার) সহধর্মিনী। এছাড়াও, বিষ্ণুর পত্নী এবং ধন-সম্পদের দেবী লক্ষ্মী’র অবতার হচ্ছেন সীতা। তিনি সকল হিন্দু মহিলার কাছে আদর্শবতী পত্নীসুলভ ও নারীসুলভ দৃষ্টিভঙ্গীরূপে বিবেচিত হন। বিদেহের রাজা জনকের পালিতা কন্যা তিনি। পৃথিবীতে পরিখা খননকালে তাকে খুঁজে পান। অযোধ্যার রাজকুমার রাম স্বয়ংবর অনুষ্ঠানে সীতাকে জয় করেন। পরবর্তীতে রাম চৌদ্দবছরের জন্য নির্বাসনে যান, সীতাও রামের সাথে যোগ দেন। অযোধ্যায় অবস্থানের জন্য রামের ইচ্ছার বিপরীতে তার ভাই লক্ষ্মণ নির্বাসনকে বেছে নেন।
দণ্ডকারণ্যে নির্বাসন থাকাকালে তিনি রাবণের পাতানো শিকারে পরিণত হন ও রামকে সোনার হরিণের খোঁজে প্রেরণ করলে রাবণ চাতুর্যতার সাথে তাকে অপহরণ করেন। সীতাকে লঙ্কার অশোক বাটিকার কুঞ্জবনে আটকিয়ে রাখা হয়। রাবণকে যুদ্ধে পরাভূত করে সীতাকে উদ্ধার করে আনেন রাম। অগ্নিপরীক্ষায় অংশগ্রহণের মাধ্যমে সীতা তার সতীত্বের প্রমাণ দেন। রাম ও সীতা অযোধ্যায় ফিরে আসেন ও রাম রাজা হিসেবে অভিষিক্ত হন। এক ধোপা তার সতীত্বের বিষয়ে সন্দেহ পোষণ করলে রাম গর্ভবতী সীতাকে বনে পাঠিয়ে দেন। সীতা ঋষি বাল্মিকী’র তপোবনে লব ও কুশ নামে যমজ পুত্রসন্তানের জন্ম দেন। সন্তানেরা বড় হয়ে পিতা রামের সাথে পুনর্মিলিত হয়। রাম তাকে ফিরিয়ে আনার পূর্ব সীতাকে আবারো তার সতীত্বের পরীক্ষায় অবতীর্ণ হতে হয়। এবার সীতা তার মাতা পৃথিবীর কোলে ফিরে যেতে মত দেন। স্বামী বিবেকানন্দের মতে, সীতা ভারতের প্রতিনিধিস্থানীয়া - ভারতের আদর্শ। স্বামী বিবেকানন্দ আশ্বস্ত করেন যে, অতীতের বিশ্বসাহিত্য ও ভবিষ্যতের বিশ্বসাহিত্য একীভূত হলেও আরকেটি সীতাকে খুঁজে বের করে আনা অসম্ভব। কারণ, সীতা অদ্বিতীয়, তার চরিত্র সকলের জন্য একবারই গঠিত হয়েছে। স্বামী বিবেকানন্দ রামকে অনেকভাবে দেখেছেন, কিন্তু কখনো সীতাকে একবারের বেশি দেখেননি।
দ্রৌপদী
দ্রৌপদী মহাভারতের প্রধান নারী চরিত্র। তিনি পঞ্চ পাণ্ডব ভাইদের স্ত্রী ও তাদের রাজ্য হস্তিনাপুরের রাণী। পাঞ্চলের রাজা দ্রুপদের হোমাগ্নি থেকে তার জন্ম। দ্রোণ ও কৌরবদের বিনাশে দ্রৌপদী নেতৃত্ব দেন। যদিও মধ্যম পাণ্ডব অর্জুন ব্রাহ্মণরূপে তার স্বয়ংবরে জয়ী হন; কিন্তু শাশুড়ী কুন্তীর নির্দেশে পাঁচ ভাইয়ের সকলকে বিয়ে করতে বাধ্য হন। দ্রৌপদী সর্বদাই প্রধান স্ত্রী হবেন ও সর্বদাই সম্রাজ্ঞীরূপে আখ্যায়িত হবার শর্তে পাণ্ডবগণ পরিকল্পনায় সম্মত হন। তিনি প্রতি বছর এক ভাইয়ের সঙ্গে ব্যক্তিগত সম্পর্ক স্থাপন করবেন ও তার সন্তানের জন্ম দিতে পারবেন। কোন কারণে চার ভাইয়ের কেউ তাদের ব্যক্তিগত সময়ে ব্যাঘাত ঘটালে তাকে অবশ্যই ১১ মাসের জন্য তীর্থযাত্রায় গমন করতে হবে। তিনি স্বয়ংবরে কৌরবদের সেনাপতি কর্ণকে অপমান করেন এবং ইন্দ্রপ্রস্থে অবস্থিত পাণ্ডব প্রাসাদ থেকে বের হবার সময় কৌরবদের নেতা দুর্যোধনের হাসির পাত্র হন। প্রত্যেক পাণ্ডবের পাঁচ পুত্রসন্তানের জননী হন ও প্রত্যেক বছর শেষে তার সতীত্ব অক্ষুণ্ণ রাখেন। পাণ্ডবদের জ্যেষ্ঠ ভ্রাতা যুধিষ্ঠিরকে পাশা খেলায় পরাজিত করে ও শর্ত মোতাবেক তাকে গ্রহণ করে প্রতিশোধ নেয়। দুঃশাসন রাজ দরবারে তার বস্ত্রহরণের চেষ্টা চালায়। কিন্তু ঐশ্বরিক হস্তক্ষেপে আবৃত কাপড়কে অসীমতায় দিকে নিয়ে যাবার ফলে তার মর্যাদা রক্ষা পায়। দুঃশাসনের রক্তে চুল ধৌত করার পূর্ব পর্যন্ত দ্রৌপদী তার চুল খোলা রাখার অঙ্গীকারাবদ্ধ হয় ও দরবারে সকলের উপস্থিতিতে তার স্বামীদের ভর্ৎসনা করেন। খেলায় পরাজিত হবার পর পাণ্ডবগণসহ দ্রৌপদী অবশেষে ১৩-বছরের নির্বাসন দণ্ড গ্রহণ করেন। বনে নির্বাসনকালে দ্বিতীয় স্বামী ভীম বিভিন্ন দৈত্য ও তাকে অপহরণকারী জয়দ্রথের হাত থেকে রক্ষা করেন। এছাড়াও শ্রীকৃষ্ণের পত্নী সত্যভামার কাছ থেকে স্ত্রী-ধর্ম সম্পর্কে অবগত হন। ১৩ বছর নির্বাসন শেষে দ্রৌপদী ও তার স্বামীরা ছদ্মবেশ ধারণ করে বিরাটের দরবারে কাজ করতে থাকেন। তিনি রাণীর দাসী হিসেবে কাজ করতে থাকেন ও রাণীর ভ্রাতা কীচকের হাতে লাঞ্ছিত হন। পরবর্তীতে অবশ্য ভীমের হাতে কীচক নিহত হন। নির্বাসিত জীবন শেষে কৌরব ও পাণ্ডবদের মধ্যে যুদ্ধ ছড়িয়ে পড়ে। কৌরবদের বিনাশ হয় ও তার অপমানের প্রতিশোধ নেয়া হয়। কিন্তু দ্রৌপদী তার পিতা, ভ্রাতৃদ্বয় ও পুত্রদের হারান। যুধিষ্ঠির হস্তিনাপুরের সম্রাট ও দ্রৌপদী প্রধান সম্রাজ্ঞী হন। তাদের জীবনের শেষদিকে দ্রৌপদী তার স্বামীদের নিয়ে পদযাত্রা করে হিমালয়ের দিকে স্বর্গ অভিমুখে রওয়ানা হন। কিন্তু, অন্যান্য স্বামীর তুলনায় মধ্যম পাণ্ডব অর্জুনের দিকে অধিক ভালোবাসার মোহ থাকার ফলে দ্রৌপদী মাঝখানে মৃত্যুমুখে পতিত হন। তিনি গ্রাম্য দেবী হিসেবে পূজিতা হন ও সময়বিশেষে অগ্নিশর্মা দেবী কালী বা ধন-সম্পদের দেবী লক্ষ্মীর অবতাররূপে চিত্রিত হয়ে থাকেন।
সাধারণ বৈশিষ্ট্যাবলী
সকল কন্যাই তাদের জীবনে মায়ের অভাব অনুভব করেছেন। অহল্যা, তারা, মন্দোদরী, সীতা ও দ্রৌপদীর জন্ম হয়েছে অতিপ্রাকৃত ঘটনার মাধ্যমে। অন্যদিকে কুন্তী জন্মকালে দত্তক সন্তানে পরিণত হন ও মা থেকে বিচ্ছিন্ন হয়ে পড়েন। যদিও কুন্তী ছাড়া সকল কন্যাকেই মাতারূপে চিত্রিত করলেও কোন কন্যাকেই তাদের মাতৃত্ববোধ কাহিনীতে জোড়ালো হয়নি। অন্য সাধারণ উপাদান হচ্ছে তাদের কীর্তিগাঁথার মূলভাব নষ্ট হয়েছে। অহল্যা অভিশপ্ত হয়েছেন ও তার পরিবার কর্তৃক পরিত্যক্তা ঘোষিত হন। তারা তার স্বামীকে, দ্রৌপদী তার সন্তানদেরকে এবং মন্দোদরী তার স্বামী, সন্তান ও আত্মীয়বর্গকে যুদ্ধে হারান। তারা প্রত্যেকেই বিয়োগগাঁথায় জড়িয়ে পড়েন ও পুরুষ কর্তৃক ব্যবহৃত হয়েছেন। কিন্তু তারা জীবন ও সমাজের যুদ্ধে লড়াই চালিয়েছেন। প্রদীপ ভট্টাচার্য তাদেরকে পিতৃতান্ত্রিক উপাখ্যান তৈরিতে শিকারে পরিণত করার কথা বলেন। কিন্তু গোঁড়া হিন্দুরা সচরাচর তার বিরোধিতা হিসেবে তাত্ত্বিক মতবাদ ও বিকৃত বার্তার ন্যায় মতবাদরূপে আখ্যায়িত করে গেছেন। মুক্ত-আধ্যাত্মিকতার অধিকারী অহল্যা তার ব্যভিচারের জন্য শাস্তি পেয়েছেন। দ্রৌপদী তার স্বামীদের সাথে প্রতিদ্বন্দ্বিতা ও বিদ্রুপ করেছেন। তা সত্ত্বেও তার মর্যাদা পুরুষ কর্তৃক বারবার লঙ্ঘিত হয়েছে।
মহরি নাচের ঐতিহ্যগাঁথায় পঞ্চকন্যাকে সমভাবে পাঁচটি উপাদানে বিভক্ত করা হয়েছে। অহল্যা, দ্রৌপদী, কুন্তী, তারা ও মন্দোদরীকে যথাক্রমে জল, অগ্নি, পৃথিবী, বায়ুর ও আকাশের প্রতিনিধিত্বকারীরূপে বলা হয়। একই উপমাস্বরূপ বিশিষ্ট লেখিকা বিমলা পাতিল অহল্যা, দ্রৌপদী, কুন্তী, তারা ও মন্দোদরীকে যথাক্রমে বায়ু, অগ্নি, পৃথিবী, আকাশ ও জলের সাথে তুলনা করেছেন।
গুরুত্ব নির্ধারণ ও স্মরণ
নোবেল পুরস্কার বিজয়ী রবীন্দ্রনাথ ঠাকুর পঞ্চকন্যাদের উপখ্যানকে ঘিরে পর্বের মূলভাববস্তু নিয়ে ‘পঞ্চকন্যা’ শীর্ষক কবিতাসংগ্রহ রচনা করেন। পঞ্চকন্যাদের কাহিনী অদ্যাবধি ওড়িশ্যার ঐতিহ্যবাহী মহরি নৃত্যে জনপ্রিয় অনুষঙ্গ হিসেবে রয়েছে।
এক দৃষ্টিকোণে পঞ্চকন্যাকে আদর্শ নারীরূপে গণ্য করা হয়। জর্জ এম. উইলিয়ামস মন্তব্য করেন যে, তারা নিখুঁত নন কিন্তু তাদের মা, বোন, পত্নী ও মাঝেমধ্যে স্বীয়গুণে নেতৃত্ব লাভের ন্যায় কর্তব্য বা ধর্মপালন করে গেছেন। অন্য দৃষ্টিকোণে মহরি নৃত্যকলায় তাদেরকে দৃষ্টান্তমূলক সতী-সাধ্বী নারী বা মহাসতী এবং কিছু অসামান্য গুণাবলীর অধিকারী মহামূল্যবান আদর্শস্থানীয়রূপে বিবেচনা করা হয়।
অন্য দৃষ্টিকোণে পঞ্চকন্যাকে আদর্শ নারী সমকক্ষ হিসেবে বিবেচনা করা হয়নি। ‘পঞ্চকন্যা: দ্য ফাইভ ভার্জিনস অব ইন্ডিয়ান এপিকসের’ লেখক ভট্টাচার্য তালিকাভুক্ত পাঁচ সতীর বিপরীতক্রমে আরেকটি ঐতিহ্যগত প্রার্থনা: সতী, সীতা, সাবিত্রী, দাময়ন্তী ও অরুন্ধতীরূপে তুলে ধরেন। তিনি অলঙ্কারবিদদের প্রতি প্রশ্ন রাখেন, ‘অহল্যা, দ্রৌপদী, তারা, কুন্তী ও মন্দোদরী সতী-সাধ্বী স্ত্রী নন কারণ তাঁরা তাঁদের স্বামীদের চেয়ে এক বা একাধিক ব্যক্তির সাথে পরিচিত ছিলেন না কি?’
এসকল নারীরা তাদের জীবনের অধিকাংশ সময় দুঃখ-কষ্ট পেয়েছেন এবং নারীদের জন্য বিবেচিত নির্দেশনামা ও প্রবিধান যথাযথভাবে অনুসরণ করে গেছেন। তাদেরকে মনুস্মৃতি, রামায়ণ ও মহাভারতের ন্যায় মহাকাব্যে সকল বিবাহিতা পাঁচ আদর্শ নারীরূপে বিবেচনা করা হয়েছে।
পূজা ভাট
পূজা ভাট (জন্ম ১২ ফেব্রুয়ারি ১৯৭২) একজন ভারতীয় চলচ্চিত্র অভিনেত্রী, কণ্ঠস্বর অভিনেত্রী, মডেল, প্রযোজক এবং পরিচালক। তিনি একাধিক পুরস্কার অর্জন করেছেন, তন্মধ্যে রয়েছে দুটি জাতীয় চলচ্চিত্র পুরস্কার ও একটি ফিল্মফেয়ার পুরস্কার।
ভাট পরিবারে জন্মগ্রহণকারী পূজা ভারতীয় চলচ্চিত্রনির্মাতা মহেশ ভাট এবং কিরণ ভাটের কন্যা। ১৯৮৯ সালে পিতা মহেশ ভাটের ড্যাডি টেলিভিশন চলচ্চিত্রে পূজা চরিত্রে উপস্থিতির মাধ্যমে অভিনয়ে তার আত্মপ্রকাশ ঘটে। এই কাজের জন্য তিনি লাক্স বর্ষসেরা নতুন মুখ বিভাগে ফিল্মফেয়ার পুরস্কার অর্জন করেন। পরবর্তীকালে আমির খানের বিপরীতে মহেশ ভাট পরিচালিত প্রণয়ধর্মী দিল হ্যায় কে মানতা নেহি (১৯৯১) চলচ্চিত্রের মাধ্যমে নিয়মিত অভিনয় শুরু করেন তিনি। তিনি মহেশ ভাটের বেশকয়েকটি চলচ্চিত্রে অভিনয়ের মাধ্যমে অভিনেত্রী হিসাবে বলিউড চলচ্চিত্র শিল্পে নিজেকে প্রতিষ্ঠিত করেছেন। যার মধ্যে ১৯৯৯ সালে, জখম চলচ্চিত্রে দেসাই চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে বাংলা চলচ্চিত্র সাংবাদিক সমিতি পুরস্কার পুুরস্কার লাভ করেন।
প্রাথমিক জীবন
পূজা মহেষ ভাট ১৯৭২ সালের ১২ ফেব্রুয়ারি ভারতের বম্বেতে (বর্তমানে মুম্বই) জন্মগ্রহণ করেন। তার বাবা ভারতীয় চলচ্চিত্র পরিচালক মহেশ ভাট এবং মা কিরণ ভাট। বাবার দিক থেকে ভাট মূলত গুজরাতি এবং মায়ের দিক থেকে তিনি ব্রিটিশ, স্কটিশ, আর্মেনিয় ও বার্মি বংশদ্ভূত।   তিনি অভিনেত্রী সোনি রাজদানের সৎ কন্যা। তার ডাকনাম ভূত। ভারতীয় পরিচালক নানাভাই ভাট তার পিতামহ। তার ভাই চলচ্চিত্র অভিনেতা রাহুল ভাট। ভারতীয় লেখক শাহীন (জন্ম ১৯৮৮), এবং চলচ্চিত্র অভিনেত্রী আলিয়া ভাট তার সৎবোন। অভিনেতা ইমরান হাশমী ও চলচ্চিত্র পরিচালক মোহিত সুরি তার চাচাতো ভাই এবং প্রযোজক মুকেশ ভাট তার চাচা।
কর্মজীবন
পূজা ভাটের টেলিভিশন পর্দায় অভিনয়ের সূচনা ঘটে সতেরো বছর বয়সে, ১৯৯৯ সালে মহেশ ভাট পরিচালিত নাট্যধর্মী ড্যাডি চলচ্চিত্রে পূজা চরিত্রে অভিনয়ের মাধ্যমে। এই চলচ্চিত্রে তিনি অনুপম খের অভিনীত এক মাতাল পিতার সাথে বিচ্ছিন্ন সম্পর্কের আত্ম-সন্ধানকারী কিশোরীর চরিত্রে অভিনয় করেছিলেন। চলচ্চিত্রটি বক্স অফিসে সাফল্য অর্জন করতে ব্যর্থ হলেও, ভাট ৩৬তম ফিল্মফেয়ার পুরস্কার অনুষ্ঠানে লাক্স বর্ষসেরা নতুন মুখ বিভাগে ফিল্মফেয়ার পুরস্কার অর্জন করেন।
১৯৯১ সালে রূপালি পর্দার ভাটের আত্মপ্রকাশ ঘটে তার মিউজিকাল হিট মহেশ ভাট পরিচালিত দিল হ্যায় কে মানতা নেহি চলচ্চিত্রের মাধ্যমে, যেট ছিল ফ্রাংক কাপরা। পরিচালিত অস্কারজয়ী ১৯৩৪ সালের মার্কিন প্রণয়ধর্মী হাস্যরস ইট হ্যাপেন্ড ওয়ান নাইট চলচ্চিত্রের পুননির্মাণ।
সায়মা নুর
সায়মা নুর (জন্ম ৫ মে, ১৯৬৭) হলেন একজন পাকিস্তানি অভিনেত্রী যিনি পাকিস্তানি চলচ্চিত্র এবং টেলিভিশন নাটকে কাজ করেন। চুড়িয়াঁ (১৯৯৯) ছায়াছবিতে অভিনয় করার পরে তিনি খ্যাতি অর্জন করেছিলেন, যেটি সর্বকালের অন্যতম সর্বোচ্চ আয়কারী পাকিস্তান চলচ্চিত্র হিসাবে বিবেচিত হয়। তাঁর অন্যান্য উল্লেখযোগ্য চলচ্চিত্রের মধ্যে রয়েছে বুদ্ধ গুজ্জর (২০০২), মাজাজান (২০০৬) এবং ভাই লোগ (২০১১), এগুলি সবই বাণিজ্যিকভাবে সাফল্য ছিল। তিনি ১৯৯০ এবং ২০০০ এর দশকের গোড়ার দিকে দেশের শীর্ষস্থানীয় চলচ্চিত্র অভিনেত্রীদের একজন ছিলেন। অতিপ্রাকৃত বিষয়ক চলচ্চিত্র নাগ অর নাগিন (২০০৫)-তেও তিনি অভিনয় করেছিলেন। তিনি পাকিস্তানি টেলিভিশন শিল্পেও ক্যারিয়ার প্রতিষ্ঠা করেছেন।
২০০৫ সালে তিনি পরিচালক সৈয়দ নূরকে বিয়ে করেছিলেন যার সাথে তিনি বেশ কয়েকটি ছবিতে কাজ করেছেন।
প্রারম্ভিক জীবন
সায়মা নুর ১৯৬৭ সালের ৫মে তারিখে পশ্চিম পাকিস্তানের মুলতানে জন্মগ্রহণ করেছিলেন। তিনি একটি পাঠান পরিবারে অন্তর্ভুক্ত।
বাংলা কুকুর জিব
বাংলা কুকুর জীব (বৈজ্ঞানিক নাম: Cynoglossus cynoglossus) (ইংরেজি: Bengal tongue sole) হচ্ছে Cynoglossidae পরিবারের Cynoglossus গণের একটি স্বাদুপানির মাছ।
বর্ণনা
দেহ লম্বা, সরু, পেছনের অংশ ক্রমান্বয়ে সরু। তুণ্ড স্থূল ভোঁতা। চোখ দুটি দেহের বাম পার্শ্বে থাকে। উপরের চোখ নিচের চোখের চেয়ে সামনে থাকে। নাসারন্ধ্র দুটি একটি সাধারণ অপরটি নালাকার। নাসারন্ধ্র চোখ দুটি মাঝখানে কিন্তু নালাকার নাসারন্ধ্র নিচের চোখের সম্মুখে অবস্থিত।
স্বভাব এবং আবাসস্থল
এরা মহাদেশীয় তাকের অভ্যন্তরে কাদা ও বালুময় তলদেশে থাকে। প্রায় নদী, মোহনায়, স্বাদু ও ঈষৎ লোনা পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। অধিকাংশ সময় তলদেশের অমেরুদণ্ডী প্রাণী ও ছোট মাছকে খাদ্য হিসাবে গ্রহণ করে।
বিস্তৃতি
ইন্দো-পশ্চিম প্রশান্ত মহাসাগর, বঙ্গোপসাগর, সিয়াম উপসাগর, আরব সাগর, মালয় দ্বীপপুঞ্জ, মালাক্কা প্রবাহ অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর সাগর, চীনের দক্ষিণাংশে, পাকিস্তান, থাইল্যান্ড, ফিলিপাইন এবং মায়ানমার পশ্চিমাংশ পাওয়া যায়।
অর্থনৈতিক গুরুত্ব
বাংলাদেশের বাজারে এ মাছ বাণিজ্যিকভাবে চাহিদা কম। মাঝে মাঝে মাছ ধরার সময় অন্যান্য মাছের সাথে এ মাছ ধরা পড়ে। মোহনাতে এ মাছ বটম ট্রল বা সীল নেট দিয়ে ধরা হয়।
বাস্তুতান্ত্রিক ভুমিকা
এ প্রজাতির মাছ তলদেশে গলিত বা পচা খাবার খায়। এভাবে জলজ পরিবেশ পরিষ্কার রাখে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মন্তব্য
৩০ সেমি এর কম দৈর্ঘ্যের হয়। এ মাছ বাণিজ্যিকভাবে চাহিদা কম, কিন্তু কিছু কিছু প্রজাতি মাছ খাওয়ার জন্য ধরা হয়। বিশেষ করে জাপানে।
আবদুল গনি হাজারী
আবদুল গনি হাজারী (১২ জানুয়ারি, ১৯২১ - ১৯৭৬) ছিলেন একজন বাঙালি কবি ও সাংবাদিক। সাহিত্যে অবদানের জন্য তিনি ১৯৬৪ সালে ইউনেস্কো পুরস্কার ও ১৯৭২ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৯০ সালে মরণোত্তর একুশে পদক লাভ করেন।
প্রারম্ভিক জীবন
হাজারী ১৯২১ সালের ১২ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার সুজানগর উপজেলার নয়াগ্রামে জন্মগ্রহণ করেন। ১৯৪৪ সালে তিনি কলকাতা বিশ্ববিদ্যালয় থেকে দর্শন বিএ (সম্মান) ডিগ্রি লাভ করেন। পরে তিনি একই বিষয়ে এমএ শ্রেণিতে পড়াশুনা করলেও ডিগ্রি অর্জন করেন নি।
কর্মজীবন
হাজারীর কর্মজীবন শুরু হয় ১৯৪৭ সালে কলকাতা থেকে প্রকাশিত সাপ্তাহিক আলোড়ন পত্রিকায় সাংবাদিকতার মাধ্যমে। তিনি এই পত্রিকার সম্পাদকেরও দায়িত্ব পালন করেন। ১৯৪৭ সালে দেশবিভাগের পর তিনি ঢাকায় চলে আসেন এবং জুবলি প্রেসের সহকারী ম্যানেজার হিসেবে যোগদান করেন। পঞ্চাশের দশকের শুরুতে তিনি চন্দ্রবিন্দু, মুক্তি নামে বাংলা এবং দ্য রিপাবলিক নামে ইংরেজি পত্রিকা প্রকাশ করেন। পরে তিনি বিভিন্ন পদে দ্য পাকিস্তান অবজার্ভার, দৈনিক সংবাদ, পূর্বদেশ, চিত্রালী এবং ১৯৬৫ থেকে ১৯৬৮ সালে পরিক্রমা পত্রিকায় কর্মরত ছিলেন। ১৯৭১ সালে বাংলাদেশের স্বাধীনতা লাভের পর তিনি ১৯৭২ থেকে ১৯৭৩ সালে অবজার্ভার গ্রুপ অব পাবলিকেশন্সের প্রশাসক এবং ১৯৭৪ থেকে ১৯৭৬ সালে সংবাদপত্র ব্যবস্থাপনা বোর্ডের চেয়ারম্যানের দায়িত্ব পালন করেন। এছাড়া তিনি লেখক সংঘ, ঢাকা আর্ট স্কুল (১৯৪৮), ডায়াবেটিক অ্যাসোসিয়েশনসহ বেশি কিছু সংগঠন প্রতিষ্ঠা ও পরিচালনায় সক্রিয় ভূমিকা পালন করেন।
তসলিম আরিফ
তসলিম আরিফ আব্বাসী (تسلیم عارف; জন্ম: ১ মে, ১৯৫৪ - মৃত্যু: ১৪ মার্চ, ২০০৮) সিন্ধু প্রদেশের পিআইবি কলোনী এলাকায় জন্মগ্রহণকারী পাকিস্তানি আন্তর্জাতিক ক্রিকেটার ও রেফারি ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন তসলিম আরিফ।
প্রথম-শ্রেণীর ক্রিকেট
১৯৬৭-৬৮ মৌসুম থেকে ১৯৮৮-৮৯ মৌসুম পর্যন্ত তসলিম আরিফের প্রথম-শ্রেণীর খেলোয়াড়ী জীবন চলমান ছিল।
সেপ্টেম্বর, ১৯৭৮ সালে ন্যাশনাল ব্যাংকের পক্ষে দূর্দান্ত ক্রীড়াশৈলী প্রদর্শন করেন। লাহোরে পাঞ্জাবের বিপক্ষে দশটি ডিসমিসাল ঘটান। এরফলে, প্রথম পাকিস্তানি উইকেট-রক্ষক হিসেবে প্রথম-শ্রেণীর ক্রিকেটে এ কৃতিত্বের অধিকারী হন। পরবর্তীতে, ১৯৯৭ সালে ওয়াসিম ইউসুফজী তার এ রেকর্ড ভেঙ্গে ফেলেন।
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন তসলিম আরিফ। ২৯ জানুয়ারি, ১৯৮০ তারিখে কলকাতায় স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৮০ তারিখে ফয়সালাবাদে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
অস্ট্রেলিয়ার মুখোমুখি
৬২.৬২ গড়ে রান তুলে টেস্ট খেলোয়াড়ী জীবনের সমাপ্তি ঘটে। বিস্ময়করভাবে ক্যারি প্যাকারের ব্যবস্থাপনায় বিশ্ব সিরিজ ক্রিকেটের দ্বিতীয় আসরে খেলার জন্যে চুক্তিবদ্ধ হয়েছিলেন তিনি।
ব্যক্তিগত জীবন
ব্যক্তিগত জীবনে বিবাহিত তিনি। দুই পুত্র ও এক কন্যা সন্তানের জনক তিনি। ইমরান আরিফ লন্ডনে, আইনান আরিফ পাকিস্তান ন্যাশনাল ব্যাংকের পক্ষে খেলেছেন এবং কন্যা মার্কিন যুক্তরাষ্ট্রে বসবাস করছেন। দীর্ঘদিন ফুসফুসের ক্যান্সারে ভুগছিলেন। অতঃপর, ১৪ মার্চ, ২০০৮ তারিখে ৫৩ বছর বয়সে করাচিতে তসলিম আরিফের দেহাবসান ঘটে। করাচির ফয়সাল সেনানিবাসের গোরস্থানে তাকে সমাহিত করা হয়।
কলা (দ্ব্যর্থতা নিরসন)
কলা বলতে নিম্নলিখিত বিষয়গুলোকে বুঝায়:
সিপাইথন
সিপাইথন হচ্ছে পাইথন প্রোগ্রামিং ভাষার একটা অারোপিত বাস্তবায়ন। এটা সি তে লেখা। এটা সর্বাধিক প্রচলিত পাইথন বাস্তবায়ন।
জাতীয় সড়ক ৩১৭এ (ভারত)
জাতীয় সড়ক ৩১৭এ (এনএইচ ৩১৭এ) হল ভারতের একটি জাতীয় সড়ক। এই সড়কটি পুরোপুরি পশ্চিমবঙ্গ রাজ্যের মধ্যে অবস্থিত। এনএইচ ৩১৭এ একটি খুব গুরুত্বপূর্ণ রাস্তা, যা ভুটানের সাথে সংযোগ সরবরাহ করে। এটি জাতীয় সড়ক ৩১৭-এর একটি শাখা পথ। এই সড়কটির সম্পূর্ণ অংশ এশিয়ান হাইওয়ে ৪৮-এর অংশ।
সিপাইথন
সিপাইথন একটা ইন্টারপ্রেটার। এটার বাহ্য়িক ফাংশন ইন্টারফেস দিয়ে সি বা অন্যান্য ভাষায় বাইন্ডিং লেখা সম্ভব।
কাঠামো
সিপাইথন এর একটা সীমাবদ্ধতা হচ্ছে এটা গ্লোবাল ইন্টারপ্রেটার লক ব্য়বহার করে। যার কারণে পাইথন থ্রেডগুলো কেবল একটা প্রসেস এ সীমাবদ্ধ হয়ে পড়ে। সমবর্তীতা অর্জন করতে গেলে একটা মাল্টিটাস্কিং অপারেটিং সিস্টেমে একাধিক সিপাইথন ইন্টারপ্রেটার চালাতে হয়। এর ফলে পাইথন প্রসেস গুলোর মাঝে যোগাযোগ রক্ষা কঠিন হয়ে পড়ে(মাল্টিপ্রসেসিং নামে একটা মডিউল আছে যেটা এক্ষেত্রে কিছুটা সহায়তা করে)।
মালয়েশিয়া-সিঙ্গাপুর দ্বিতীয় সংযোগ সেতু
মালয়েশিয়া-সিঙ্গাপুর দ্বিতীয় সংযোগ সেতু (মালয়: লালুণ কেদুয়া মালয়েশিয়া-সিঙ্গাপুর, চীনা: 马 新 第二 通道) মালয়েশিয়ার জোহরের সঙ্গে সিঙ্গাপুরের  সংযোগকারী একটি সেতু। সিঙ্গাপুরে, এটি আনুষ্ঠানিকভাবে তুয়স দ্বিতীয় লিঙ্ক হিসাবে পরিচিত হয়। জোহর-সিঙ্গাপুর কসওয়েতে যানজট কমাতে এই সেতুটি নির্মিত হয়েছিল এবং ২ জানুয়ারি ১৯৯৮ সালে  যানবাহন চলাচল শুরু করে। এটি আনুষ্ঠানিকভাবে সিঙ্গাপুরের তৎকালীন প্রধানমন্ত্রী গওহ চোক টং এর সাথে তার সমকক্ষ রাষ্ট্রপতি ডঃ মাহাথির মোহাম্মদ, যিনি তখন মালয়েশিয়ার প্রধানমন্ত্রী ছিলেন। ব্রিজ তানজুন কুপ্যাং, জোহর থেকে সিঙ্গাপুরের তুয়াতে জালান আহমদ ইব্রাহিমের কাম্পং লাদংকে দ্বৈত তিনটি লেন ক্যারিয়ারের সাথে যুক্ত করে। জলের উপর সেতুর মোট দৈর্ঘ্য ১,৯২০ মিটার (৬,৩০০ ফুট)।
মালয়েশীয় পার্শ্বে, সেতুটি সেকেন্ড লিংক এক্সপ্রেসওয়ে (মালয়: লেবেহারা লালন কেডুয়ার মালয়েশিয়া-সিঙ্গাপুরা) সাথে সংযুক্ত করা হয় E3 লিংকডুয়া এক্সপ্রেসওয়ে নামেও পরিচিত, যা উত্তর-দক্ষিণ এক্সপ্রেসওয়ে ই২, সেনাই বিমানবন্দর এবং তামান পার্লিং, জোহর বাহরুর মাধ্যমে সম্প্রতি জোহর বাহুর পার্কওয়ে ই৩ নামে পরিচিত। সিঙ্গাপুরে, সেতু আয়র রাজা এক্সপ্রেসওয়ে সংযোগ করে।
মালয়েশিয়ায় চেকপয়েন্টটি সুলতান আবু বকর সি আইকিউ কমপ্লেক্স নামে পরিচিত। সিঙ্গাপুরের চেকপয়েন্টটি টাওস চেকপয়েন্টটি নির্মিত হয়েছিল ১৯.৬ হেক্টর (৪৮ একর) জমির মালিকানাধীন এস ৪৮৫ মিলিয়ন মার্কিন ডলারে। সিপিজি কর্পোরেশন দ্বারা ডিজাইন করা হয়েছে, এটি কংক্রিটের ৫৪,০০০ ঘনমিটার (১৯,০০,০০০ ঘনফুট ফু) এবং ১৮,০০০ টন (২০,০০০ শর্ট টন) পুনর্বহাল ইস্পাত ব্যবহার করে, এবং স্থাপত্য নকশা ডিজাইন এবং শ্রেষ্ঠ বিল্ডিং ডিজাইন পুরস্কার জিতেছে সিঙ্গাপুর ইনস্টিটিউট অব আর্কিটেক্ট এবং বিল্ডিং এবং নির্মাণ কর্তৃপক্ষ যথাক্রমে। দ্বিতীয় লিংক বরাবর ভ্রমণ উভয় নির্দেশাবলী মধ্যে মসৃণ ট্রাফিক কারণে কসওয়ে তুলনায় কম সময় নেয়; তবে, উৎসবকালীন সময়ে (বিশেষ করে চীনা নববর্ষ, হরি রায়, ক্রিসমাস ও দীপলি) মালয়েশিয়া ও সিঙ্গাপুরের ঘন ট্র্যাফিক উভয় সেতুতে ব্যাপক জ্যাম সৃষ্টি হয়।
উডল্যান্ডস এর সমতুল্যদের মতই, তুয়স চেকপয়েন্টটি কেবল একটি যানবাহন চক্র পয়েন্ট হিসাবে মনোনীত করা হয়, ভ্রমণকারীরা পাদদেশে চেকপয়েন্টে প্রবেশ করতে পারবেন না এবং বিদ্যমান ক্রস-সীমান্ত বাস পরিষেবাগুলি ব্যবহারের জন্য বুন লে বা জুরং ইস্ট বাস ইন্টারচেঞ্জে যেতে হবে।
ইতিহাস
মালয়েশিয়া ও সিঙ্গাপুরের মধ্যে দ্বিতীয় সংযোগ স্থাপনের ধারণাটি প্রথমত ১৯৮০ সালের জুলাই মাসে জোহরের ওস্তমান সাতের মেন্টেরি বেজারের মাধ্যমে উত্থাপিত হয়েছিল। জহর বহুর থেকে তার দূরবর্তী প্রেক্ষাপটে গেল্যাং পেতাহ একটি টেকসই সাইট হিসেবে উত্থাপিত হয়েছিল, এবং কস্তার উপর ক্রমবর্ধমান ট্রাফিক জ্যাম মোকাবেলা করার জন্য প্রস্তাব উত্থাপিত হয়েছিল। মালয়েশিয়ার ফেডারেল সরকার ওথমানের পরিকল্পনাকে স্বাগত জানিয়েছে এবং জোহর রাজ্য সরকার দ্বিতীয় লিংক নির্মাণের সম্ভাব্যতা যাচাই করার জন্য একটি কমিটি গঠন করেছে।
প্রযুক্তিগত বৈশিষ্ট্যাবলী
ব্রিজের বিশেষ উল্লেখ  '
'ন্যাভিগেশন চ্যানেল'
সুবিন্দু
right|350px|thumb| সুবিন্দু বা জেনিথ বলতে কোনও নির্দিষ্ট স্থানের 'সরাসরি উপরের' বিন্দুটিকে বোঝায়। কাল্পনিক খ-গোলকের উপর এর অবস্থান কল্পনা করা হয়। 'উপর' বলতে ঐ স্থানে ক্রিয়াশীল মহাকর্ষ বলের অভিমুখের উল্লম্ব বিপরীত অভিমুখ বোঝায়। এর বিপরীতে, অর্থাৎ মহাকর্ষ বলের অভিমুখে অবস্থান করে কুবিন্দু বা 'নাদির'। সুবিন্দু হল খ-গোলকের উচ্চতম বিন্দু (অর্থাৎ মহাকর্ষ বলের উৎস থেকে সর্বাধিক দূরত্বে অবস্থিত)।
বীরশিলা
বীরশিলা (কন্নড় ভাষায়: বীরগল্লু, তামিল ভাষায়: নাটুকাল) হল এক ধরনের স্মারক শিলা। এটি সাধারণত যুদ্ধে মৃত কোনও বীরপুরুষের সম্মানে স্থাপন করা হয়। খ্রিস্টপূর্ব ৩য় শতাব্দী থেকে খ্রিস্টীয় ১৮শ শতাব্দীর মধ্যবর্তী সময়ে স্থাপিত এই ধরনের বীরশিলাগুলি সারা ভারতের নানা স্থানে দেখা যায়। বীরশিলা এক ধরনের উৎকীর্ণ শিলাখণ্ড। এতে বিভিন্ন ধরনের কারুশিল্প, দেওয়ালচিত্র বা মূর্তি খোদিত থাকে। এগুলি সাধারণত স্মারকশিলার আকৃতিবিশিষ্ট হয় এবং কোনও কোনও ক্ষেত্রে নিচে যুদ্ধের ঘটনাবলিও উৎকীর্ণ থাকে। ইতিহাসবিদ উপিন্দর সিংয়ের মতে, এই ধরনের স্মারকশিলা সর্বাধিক সংখ্যায় পাওয়া গিয়েছে ভারতের কর্ণাটক রাজ্যে। কর্ণাটকে প্রায় ২,৬০০ বীরশিলা আবিষ্কৃত হয়েছে। এগুলির মধ্যে প্রাচীনতম শিলাটি খ্রিস্টীয় ৫ম শতাব্দীর। স্মারকশিলা স্থাপনের প্রথাটি শুরু হয়েছিল লৌহযুগে (খ্রিস্টপূর্ব ১০০০-৬০০০ অব্দ)। তবে বেশিরভাগ স্মারকশিলা স্থাপিত হয় খ্রিস্টীয় ৫ম থেকে ১৩ শতাব্দীর মধ্যবর্তী সময়ে।
আবিষ্কার
একটি বীরশিলা সাধারণত তিনটি প্যানেলে বিভক্ত থাকে। তবে ঘটনা অনুসারে কখনও কখনও চারটি বা পাঁচটি প্যানেলও দেখা যায়। উপরের প্যানেলটিতে শিবলিঙ্গ প্রভৃতি দেবতার চিত্র থাকে। মধ্যের প্যানেলটিতে বীরপুরষটির ছবি। সেই ছবিতে দেখা যায় স্বর্গের অপ্সরারা তাকে একটি পালকিতে বা সিংহাসনে করে নিয়ে চলেছেন। নিচের প্যানেলটিতে যুদ্ধের দৃশ্য অঙ্কিত থাকে। কর্ণাটকের বেটাগেরিতে প্রাপ্ত বীরশিলাটি অন্যতম সুউচ্চ বীরশিলা। এটির উচ্চতা ১২ ফুট।
তামিলনাড়ু রাজ্যে পুরাতত্ত্ব বিভাগ কয়েকশো বীরশিলা আবিষ্কার করেছে। এগুলি যুদ্ধে নিজ সম্প্রদায় বা অঞ্চলের জন্য প্রাণদানকারী যোদ্ধাদের স্মৃতিতে স্থাপিত হয়েছিল। এই সব বীরশিলার গায়ে উৎকীর্ণ হয়েছে সংশ্লিষ্ট যোদ্ধার কার্যবিবরণী, যুদ্ধের বিবরণ এবং যে রাজা যুদ্ধ করেছিলেন, তার নাম। এই বীরশিলাগুলি একক বা সমষ্টি আকারে স্থাপিত হয়েছে। অনেক বীরশিলা কোনও গ্রামের বাইরে একটি সেচ পুষ্করিণী বা হ্রদের ধারে স্থাপিত হয়েছিল।
২০১৪ সালের মার্চ মাসে তুতিকোরিন জেলার বেল্লালানকোট্টাই থেকে খ্রিস্টীয় ৮ম শতাব্দীর পাণ্ড্য রাজ্যের একটি বীরশিলা পাওয়া যায়। এতে তামিল ‘বট্টেলুট্টু’ লিপিতে একটি লেখ উৎকীর্ণ রয়েছে। আরেকটি বীরশিলা এক নারী তার স্বামীর উদ্দেশ্যে স্থাপন করেছিলেন। উক্ত ব্যক্তি গ্রামে বিচরণরত গবাদি পশুর উপর আক্রমণকারী এক চিতাবাঘকে মেরেছিলেন। সবক্ষেত্রেই বীরশিলা কোনও ব্যক্তির সম্মানে স্থাপিত হত না। আতাকুর শিলালিপি হল এমনই একটি বীরশিলা। এটি ৯৩৯ খ্রিষ্টাব্দে স্থাপিত হয়। এতে ধ্রুপদি কন্নড় ভাষায় একটি কাব্যিক লেখ উৎকীর্ণ রয়েছে। এটি পশ্চিম গঙ্গ রাজা দ্বিতীয় বুটুগের প্রিয় কুকুরটির মৃত্যু উপলক্ষ্যে উৎকীর্ণ হয়। সেই কুকুরটি একটি বুনো ভালুকের সঙ্গে লড়াই করতে গিয়ে মারা গিয়েছিল।
মোজাইক (ব্রাউজার)
মোজাইক (Mosaic) পৃথিবীর প্রথম গ্রাফিক্যাল ওয়েব ব্রাউজার সফটওয়্যার। ১৯৯৩ সালে ইউনিভার্সিটি অফ ইলিনয় এট আর্বানা শ্যাম্পেইন এর ন্যাশনাল সেন্টার ফর সুপারকম্পিউটিং অ্যাপলিকেশন্সের গবেষক মার্ক অ্যান্ড্রিসেন এবং এরিক বিনা এটি তৈরি করেন। মোজাইকে ব্যবহৃত প্রযুক্তির উপর ভিত্তি করে পরবর্তীতে নেটস্কেপ ও ইন্টারনেট এক্সপ্লোরার ব্রাউজার তৈরি করা হয়। অ্যান্ড্রিসেন ও বিনা নেটস্কেপ কর্পোরেশনের প্রতিষ্ঠাতা।
২৩ জানুয়ারি ১৯৯৩ সালে এটি সর্বপ্রথম মুক্তি পায়। আর ৭ জানুয়ারি ১৯৯৭ সালে প্রকাশিত হয় এর সর্বশেষ সংস্করণ, ৩.০০ সংস্করণ। সি প্রোগ্রামিং ভাষা ব্যবহার করে মোজাইক লেখা হয়েছে। অ্যামিগাওএস, ক্লাসিক ম্যাক ওএস, ইউনিক্স, ওপেনভিএমএস ও মাইক্রোসফট উইন্ডোজের জন্যে এর আলাদা আলাদা সংস্করণ রয়েছে। মোজাইক মালিকানাধীন লাইসেন্সের অধীনে নিবন্ধিত।
ডেইনোকক্কাস রেডিওডুরানস
ডেইনোকক্কাস রেডিওডুরানস নামক ব্যাকটেরিয়াম তেজস্ক্রিয় বিকিরণ প্রতিরোধ করে প্রতিকূল পরিস্থিতিকে থাকতে সক্ষম প্রজাতি হিসেবে পরিচিত। এই ব্যাকটেরিয়া তীব্র শীত, খরা অবস্থায় টিকে থাকতে পারে। বহু ধরনের প্রতিকূল পরিস্থিতিতে টিকে থাকতে সক্ষম বলে, এককোষী জগতের সবচেয়ে শক্তিশালী ব্যকটেরিয়া হিসেবে গিনেস বুকে জায়গা করে নিয়েছে।
টাসকিজি, অ্যালাবামা
টাসকিজি মার্কিন যুক্তরাষ্ট্রের অ্যালাবামা অঙ্গরাজ্যের মেকন কাউন্টির একটি শহর। ক্রিক যুদ্ধে অ্যান্ড্রু জ্যাকসনের নেতৃত্বে অংশগ্রহণকারী থমাস সিম্পসন উডওয়ার্ড ১৮৩৩ সালে টাসকিজি শহর প্রতিষ্ঠা করেন। ১৮৪৩ সালে শহরটিকে স্থানীয় শাসনের আওতাভুক্ত করা হয়। এটি মেকন কাউন্টির একটি শহর। ২০০০ সালে এর জনসংখ্যা ছিল ১১,৮৪৬। ২০১০ সালে টাসকিজির জনসংখ্যা কমে দাঁড়ায় ৯,৮৬৫।
টাসকিজি আফ্রিকান-আমেরিকান ইতিহাসের এক অনন্য অংশ। আমেরিকান গৃহযুদ্ধের পূর্বে এখানে প্রচুর পরিমাণে তুলা উৎপাদিত হত। ১৮৮১ সালে লুইস অ্যাডামস এখানে টাসকিজি নর্মাল স্কুল (বর্তমানে টাসকিজি বিশ্ববিদ্যালয়) প্রতিষ্ঠা করেন। বুকার টি ওয়াশিংটন এর প্রতিষ্ঠাতা অধ্যক্ষ ছিলেন।